S-323/2021

Mál þetta, sem dómtekið var 3. mars sl. var höfðað með ákæru, útgefinni af lögreglustjóranum á höfuðborgarsvæðinu 19. janúar 2021, á hendur R-x-x L-x-x, kt. [...], [...], Reykjavík og Z-x-x S-x-x, [...], [...], Reykjavík, fyrir eftirtalin þjófnaðarbrot:

I.

Gegn ákærðu báðum með því að hafa:

1. Að kvöldi sunnudagsins 2 5. október 2020, brotist inn í geymslur sem tilheyra íbúðum nr. [...] og [...] að Sunnusmára 22 í Kópavogi, með því að spenna upp hurðir frá anddyri að geymslum og stolið þaðan golfkerru, rafhlaupahjóli og topplyklasetti.

2. Að morgni miðvikudagsins 28. október 2020, brotist inn í geymslur sem tilheyra íbúðum nr. [...], [...] og[...] að Sunnusmára 26 í Kópavogi, með því að spenna upp hurðir frá anddyri að geymslum og stolið þaðan verkfærum.

II.

Gegn ákærða R-x-x L-x-x með því að hafa:

3. Á tímabilinu 16.- 21. október 2020, brotist inn í geymslu sem tilheyrir íbúð nr. [...] að Sunnusmára 23 í Kópavogi, með því að spenna upp hurðina og stolið þaðan tveimur Trek rafmagnsreiðhjólum, samtals að söluverðmæti kr. 700.000, miklu magni af matvöru að áætluðu verðmæti kr. 350.000 og einni ferðatösku að verðmæti kr. 23.900, allt samtals að áætluðu verðmæti kr. 1.073.900.

4. Þriðjudaginn 20. október 2020, brotist inn í geymslu nr. [...], að Sunnusmára 25 í Kópavogi, með því að spenna upp hurðina og stolið þaðan Stanley verkfæratösku með verkfærum að verðmæti kr. 35.000, barhnetti að verðmæti k r. 30.000, ferðatösku að verðmæti kr. 30.000, 4 sögum að verðmæti kr. 17.000, regnfatnaði að verðmæti kr. 40.000 og 2 málverkum að verðmæti kr. 500.000, allt samtals að áætluðu verðmæti kr. 652.000.

5. Fimmtudaginn 22. október 2020, brotist inn í geymslu sem tilheyrir íbúð nr. [...]að Sunnusmára 18 í Kópavogi, með því að spenna upp hurðina og stolið þaðan rafhlaupahjóli af gerðinni Mi Electric Scooter pro.

6. Á tímabilinu 22.- 23. október 2020 brotist inn í geymslu sem tilheyrir íbúð nr. [...] og hjólageymslu, að Sunnusmára 19 í Kópavogi með því að spenna upp hurðir og stolið þaðan rafmagnshjóli að verðmæti kr. 400.000, rafhlaupahjóli að verðmæti kr. 220.000, ferðatösku að verðmæti kr. 22.000 og skúringavélmenni að verðmæti kr. 100.000, allt samtals að verðmæti kr. 742.000.

7. Föstudaginn 23. október 2020, brotist inn í geymslu sem tilheyrir íbúð nr. [...]að Sunnusmára 21 í Kópavogi, með því að spenna upp hurðina og stolið þaðan veiðistöngum og veiðiútbúnaði, samtals að áætluðu verðmæti kr. 319.000.

8. Laugardaginn 24. október 2020, brotist inn í geymslu sem tilheyrir íbúð nr. [...]að Sunnusmára 21 í Kópavogi, með því að spenna upp hurðina og stolið þaðan flutningskerru að söluverðmæti kr. 18.500.

9. Aðfaranótt sunnudagsins 2 5. október 2020, brotist inn í hjólreiðageymslu að Sunnusmára 25 í Kópavogi, með því að spenna upp hurðina og stolið þaðan reiðhjólahnakki að verðmæti kr. 12.000.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmdi r til refsingar og til greiðslu alls sakarkostnaðar.

Verjendur ákærðu krefjast báðir vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa báðir skýlaust játað brot sín. Sannað er með játningu ákærðu og öðrum gögnum málsins að þeir eru seki rum þá háttsemi sem þeimer gefin að sök og eru brot þeirra rétt heimfærð til refsiákvæða í ákæru.

Ákærði R-x-x L-x-x er fæddur [...]. Samkvæmt framlögðu sakavottorði, dagsettu 12. janúar 2021, gekkst hann undir sektargreiðslu með lögreglustjórasátt 16. nóvember 2020 fyrir ölvunarakstur, akstur undiráhrifum ávana-og fíkniefna og fyrir að aka án gildra ökuréttinda. Einnig var ákærði sviptur ökurétti í 18 mánuði frá þeim degi að telja. Brotin sem ákærði er sakfelldur fyrir í máli þessu voru framin fyrir gerð framangreindrar sáttar og verður honum því gerður hegningarauki vegna brotanna nú, sbr. 78. gr. almennra hegningarlaga nr. 19/1940.

Við ákvörðun refsingar er litið til greiðrar játningar ákærða fyrir dómi og hjá lögreglu, sem horfir ákærða til málsbóta. Á móti kemur að um níu tilvik er að ræða sem öll beinast að geymslum í híbýlum fólks og ljóst að áætlað verðmæt stolinna muna hafi verið nálægt 3.000.000 króna samtals hið minnsta. Þá verður annað ekki ráðið af ákæru og gögnum málsins en að brot samkvæmt ákæruliðum nr. 1 og 2 hafi ákærðu unnið í sameiningu, sem verður tekið til greina til þyngingar refsingunni í samræmi við 2. mgr. 70. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði R-x-x greiði málsvarnarþóknun skipaðs verjanda síns, A-kk-ef Þ-kk-ef G-kk-ef lögmanns, 117.800 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Ákærði Z-x-x S-x-x er fæddur [...]. Samkvæmt framlögðu sakavottorði, dagsettu 12. janúar 2021 hefurhann ekki sætt refsingu áðurog nýtur engra gagna við um annað. Ákærða til málsbóta horfir að hann játaði brot sín greiðlega fyrir dómi. Á móti vegur að brotin unnu ákærðu í sameiningu sem horfir til refsiþyngingar, sbr. 2. mgr. 70. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði Z-x-x greiði málsvarnarþóknun skipaðs verjanda síns, B-kk-ef H-kk-ef lögmanns, 117.800 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kvk-nf H. B-x-x aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

A-kvk-nf S-kvk-nf aðstoðarmaður dómara kveður upp dóm þennan.

Dómsorð :

Ákærði, R-x-x L-x-x fangelsi í 5 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði greiði málsvarnarþóknun skipaðs verjanda síns, A-kk-ef Þ-kk-ef G-kk-ef lögmanns, 117.800 krónur.

Ákærði, Z-x-x S-x-x sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði Z-x-x greiði málsvarnarþóknun skipaðs verjanda síns, B-kk-ef H-kk-ef lögmanns, 117.800 krónur.

A-kvk-nf S-kvk-nf